정조 9년
又啓目粘。海州牧殺獄罪人李從奉獄事段。臣曹不敢擅便。上裁是白乎旀。金川郡殺獄罪人鄭先伊獄事段。道啓傅輕。不爲無見。上裁敎是白乎旀。信川郡殺獄罪人玉士坤獄事段。依前嚴訊。期於得情爲白乎旀。載寧郡殺獄罪人金就亨獄事段。臣曹不敢擅便。上裁。何如。判付啓。海州牧殺獄罪人李從奉獄事段。此獄緊證。無出於崔辰光。而辰光與致死是在。德彩素有周親之誼。決無越視之理。則目擊德彩之被打於同行人從奉處。致有破笠絶帶之事。而捨殊死之德彩與從奉而偕歸者。果何委折是旀。掇拾其衣冠。收藏其囊襪。仍又驅其牛。傳其家者。似有厚意於德彩。德彩一身耳。亦何不率往是旀。德彩之母。若祖母家之遠近懸殊。年之老少隔異。則德彩被打之由。何故不傳於其母。而傳於其祖母乎是旀。衣冠囊襪。渠旣袖來。則德彩之死生。必當詳知是去乙。前後納供。隨問隨變。始敢扶抑。末又漫漶。渠若無隱情。寧有是理是旀。德彩致命。無論自縊與被縊。縊索套頸。旣不現出。縊死一節。終涉疑晦兺除良。安正字招以爲。微見白物。意或有人刈草是如爲有則。亦不可以帛掛高樹言是遣。從奉又入崔惡才獄事。比本獄情。十倍凶慘是如乎。一漢兩犯。俱係殺死。渠之殺人手段。可謂本來伎倆。以此以彼。有難遽議傅輕。竝只申飭道臣。出意見究覈。應問人等處。仍卽論理狀聞後稟處爲旀。海之西陬。氓俗蚩蚩。朝家敦風重倫之政。宜先玆土。德良以德彩之兄。聞丁斗殊常之言。往尋德彩之去來。未見德彩之形影。而謂以日暮。便卽還歸云者。同氣之情。果安在哉。似此愚頑之民。宜加懲勵。令道伯懲治爲旀。金川郡殺獄罪人鄭先伊獄事段。此獄肯綮。專在於自刺與被刺。而旣無眞贓之可捉。又無明證之可據。只以崔檢忠踵出之招。金召史請囑之說。作爲斷案。而踵出云云。非但白脫。請囑云云。亦歸烏有是遣。奉秋卽客地孤踨也。如欲決意除去。則暗地容手。何所不可。而豈必行凶於渠家。露跡於通街。故爲此易綻難掩之擧乎。雖以檢狀中傷處觀之。非但與無冤錄起手重收手輕之文相合。且衣無經刃之跡。手無受傷之痕。自刺被刺。不難辨別是遣。無端飮毒。旣出渠兄之口。自憤使刃。可認平日之性是置。屢閱文案。細究情跡。可明之端。不一而足。傅生之論。儘有意見是如乎。先伊身乙參酌決放。檢官推考事。依回啓施行爲旀。信川郡殺獄罪人玉士坤獄事段。初檢則以金守淡爲正犯。覆檢則以玉士坤爲正犯。金雖自鳴。玉豈俱焚。大抵償命之法。先論其有情無情而已。罷場歸路。路上相逢。彼亦醉漢。此亦醉漢。偶然相詰。畢竟致死是如乎。況旀素昧之間。應無宿憾。語次之失。豈欲必殺。且李彬等深夜傳衣之時。只曰言語而已云。則足可見被打之不至甚重是遣。醉飽內損。自是必死之證。而三次嘔吐。酒飯狼藉。前後諸招。如出一口兺除良。士坤之適際犯手。潤已之邂逅致命。可謂兩各不幸是置。跡雖可疑。情則可恕。道臣傅生之論。儘有意見。士坤身乙。嚴刑一次定配。檢官推考事。依施爲旀。載寧郡殺獄罪人金就亨獄事段。償命之法。得其贓與證。然後始可定元犯寘本律。而此獄段。只以言詰二字。執定斷案。已乖理獄之體。早曉多木之來也。未及就澤之門。面部流血。已極狼藉之狀。文召史目見之招。旣如是丁寧是隱則。多木之乘憤肆惡。自擣自傷之跡。推此可知。然事端旣始於就澤。以就澤爲元犯。猶之可也。惟此就亨。橫罹誠冤矣。況旀兄弟之間。首從難分。致令兩人獄中竝命。大非欽恤之政。就亨兄弟等乙良。竝卽酌放事。分付道臣處爲良如敎。又啓目粘。金川郡殺獄罪人朴春福獄事段。令道臣別定剛明査官。捉囚二春及應問各人。明覈元犯。論理啓聞後稟處爲白乎旀。海州牧殺獄罪人崔惡才獄事段。殺越之變。他道之不然。有未可知。分付京外諸道。使之另加禁斷。不飭之守令。隨現論勘爲白乎旀。信川郡殺獄罪人金貴才獄事段。另加同推。期於得情之意。分付道臣。何如。判付啓。金川郡殺獄罪人朴春福獄事段。憤頭所激。下手必猛。蓋其血氣動於內。而拳勢應於外也。二春見兄嫂行淫之跡。而縛打奸夫。春福聞妻娚慫慂之說。而隨往加功。恚怒之心。孰淺孰深。藉使春福自服。而二春發明是良置。揆以獄理。在所起疑是去乙。況旀自初自服之二春。忽地變辭於推庭。而屍親兩人。又皆換告春福。此果何許獄體乎。苟無和應。寧有是也。況兄爲弟妻爲夫之心。卽秉彛所共有。而金聲遠則不救其弟之被打。元召史則不言其夫之致死。及今推覈之時。乃反立幟於二春。人理到此。斁滅無餘。至於林女段。以當時淫奔之蹤。兼舊日嫂叔之情。欲結新恩。要補前愆。致有此捨二春執春福之奸計是去乙。今乃偏信此輩之叫嚷。改易已定之鐵案。道伯事。誠莫曉也。大抵爲被死人之兄若妻者。一段精神。當在査出正犯。期於報讎。自其逢變之日。必有指定誰某。而今於聲遠元女供中。過葬後問於嫂。言於叔云云。其果成說乎。況二春招內。殺兄嫂奸夫者。無代殺之說。聞於春福云。而不令面質。春福招內。二春家人善待林女之說。必有來歷。而不加鉤問。旣乖貌稽之義。又失傍探之道是旀。屍親之忽呈議送。旨意自有所歸。而畢竟正犯之換定。亦由於此。由前由後。道伯事。節節妄錯。該道臣洪秉纘爲先緘辭。從重推考爲旀。元犯旣依初案移定。則二春之歸一科斷。卽是次第事。殺人者死。三尺至嚴。而奸所捕捉。與無端殺死有異兺除良。覆檢結語中所引。續大典其母與人潛奸。刺殺奸夫於奸所者。參酌定配之文。足可爲傍照之一端。父與兄情理一般。母與嫂輕重顯殊。彼而傅輕。此而用律者。有乖審恤之意。二春段嚴刑一次後減死遠配爲旀。春福段亦不可白放。刑推一次放送爲旀。林召史段亦爲刑配爲旀。金聲遠及元召史。不可以屢經査問。置而不論。竝分輕重懲治放送爲旀。海州牧殺獄罪人崔惡才李從奉獄事段。道狀則以惡才爲主使。曹啓則以從奉爲元犯。道狀則以制縛人傍照。曹啓則以下手重直斷。活看俱據律文。細究自有段落。以此較彼。曹啓似勝於道狀。而第於此獄。別有所萬萬駭痛者。首從緊歇。有不暇論是如乎。蓋惡才。鎖匠也。從奉。獄囚也。以獄囚而敢稱掌務。以銷匠而自主指揮。一有新囚。看作奇貨。稱以踰門例錢。所出半百財物。或從囹隙而恐喝。或因枷頭而束縛。首與脚接。便作籧篨。致令跌觸墻頭。缺傷喉頏。費經萬端痛楚。纔過十日致命。兩囚罪犯。均是可殺。此而曲加區別。分而二之。何以使京外獄卒獄囚。知所懲畏。而不肆惡習乎。畢竟首從。未知如何酌定。而今不可遽議其一生一死。惡才從奉等。令另加訊。期於得情。以言乎實因。則非打非踢。似難措辭。而咽喉浮腫。水飮不通。則謂之餓死。可也。顚跌觸墻。項頭傷損。則謂之跌死。可也。流血淋漓。瘡毒攻注。則謂之瘡死。可也。以此三者。從一懸錄。而若其所以餓。所以跌。所以瘡之由。由於被縛枷傷云爾。則不失無冤錄體段。而事理明白是去乙。今以無冤錄所不載者。硬定實因。至以驅縛被枷傷。被制縛枷傷等語懸錄者。揆以獄體。有關後弊。當該兩檢官。竝拿處。因此而有另飭京外者。年前因宋朝恤獄囚故事。使之灑滌其枷杻。量給其衣樣。旣又嚴飭獄卒之凌虛罪囚者。揭示令甲。不啻丁寧是去乙。飭令未幾。便已解弛。獄卒獄囚之符同行惡。致有此殺越人命之擧。國有法紀。豈敢乃爾。籍曰營卒異於邑卒。營屬行惡。本官其可袖手傍觀。而不思所以防戢之道乎。事在再昨年十月。則道伯非可論。當該地方官。不可以檢案事。拿處而止。爲先罷黜。當日監守是在。所謂刑吏監考等。令道臣嚴刑定配。伊後不卽發告人等段置。亦令刑推懲礪。海州如此。京外獄囚之困於徵索。可知。特無殺傷。不至現發耳。此而尋常看過。後弊將有不可勝言者。此後或有復踵前習者。犯者。竝與監獄吏卒同律。當該掌獄官員重繩。不飭之堂上及道伯。亦當別般論責事。先自卿曹另加管束。仍將判付辭意。措辭行會於八道兩都。以示申令之意。京以捕廳。外以兵水營鎭營。一體知委。莫曰九重深邃。予有繡衣。自可按察。無或放忽事。竝須各別嚴飭爲旀。信川郡殺獄罪人金貴才獄事段。致命旣在辜限之內。傷處又登里任之報。實因明白。詞證俱備。成獄償命。斷不可已。而第有一二段可疑之事。腎囊係是速死處。例不得過三日。若使腎囊緊被足踢。安能拖至十八日之多乎。初檢之微紫。到覆檢爲靑黯紫黯。此固謂之分明傷痕。若其微撑一款。決非被踢之證。大是致疑之端。告官請放。病良已矣。經旬及念。日已久矣。少年血氣方强。安知無別般所祟乎。奉大之在貴才家也。旣使其妻母調護是如爲有則。妻母往來時。妻亦間間往來是隱喩。事多難料。理或無怪。無疑起疑。求生必死。實合折獄之體。令道臣親執按査。出意見論理啓聞後。稟處爲良如敎。